Deg tazwara, amur ameqqran d timucuha, maci d timucuha n teryel d yiwaɣzniwen, d tullisin, maɛna-s d imdanen yedren i sneɣ, i d-mlalaɣ, llan-t tid i d-ḥekkan yemdukal-iw, nudaɣ fkiɣ-asent aɣanib aseklan, nqaɛd-itent, deg uzmam-a ad d-afeḍ tẓa n tullisin d sḍis n yeḍrisen nniḍen, ur ttunaḥsaben ara d tullisin, ɣef yisem  Gar zik d tura  nwala belli ɣas akken yettbedil zman, ɣas aṭas n leḥwayej i d-yenulfan ama d ayen yeɛnan la micanic neɣ titiknulujiyin timaynutin, maca yella wayen d-yekkan nnig n yal zman, yella wayen i d-izagren kul lewqat, tamusni-iw teqqim-d ɣas tettbedil tetiknulujit, anect-a i bɣiɣ ad sbegneɣ deg yal tullist belli nezmer ad nesufeɣ ayen iwumi ad nessami lewsayat.